Iepirkuma „Biroja un drukas tehnikas piegāde Alojas novada uzņēmējdarbības atbalsta centra-bibliotēkas “Sala” darbības nodrošināšanai” (ID Nr. AND/2016/12) iepirkuma priekšmeta 2. daļā “A3 formāta krāsainais digitālais kopētājs” pasūtītāja prasībās norādīts:

“Papildus aprīkojums – papildus papīra padeve vismaz 1000 loksnes; pēcapstrādes funkcija - šķirošana, grupēšana, skavošana (vismaz eko skavošana); faksa funkcija”.

**Jautājums:** Vai minētais papildus aprīkojums ir jāiekļauj piedāvājumā, vai arī tikai jābūt iespējai iekārtu komplektēt ar minēto papildus aprīkojumu?

**Atbilde:** Papildus aprīkojumam ir jābūt komplektācijā (jāiekļauj piedāvājumā).

**Jautājums:** Papildus aprīkojums – papildus papīra padeve vismaz 1000 loksnes. Vai papildus kasetes var būt 2x500 lpp. jeb jābūt vienai kasetei ar 1000 lpp?

**Atbilde:** Var būt 2x500 loksnes.

**Jautājums:** Lūdzu, paskaidrojiet sīkāk par pēcapstrādes funkcijām šķirošana, grupēšana. Kas ir eko skavošana?

**Atbilde**: Eco skavošana – skavošana bez metāla skavām, speciāli perforējot papīru. Šķirošana nepieciešama standarta (1,2,3,…; 1,2,3,….), grupēšana vismaz ar nobīdi.

**Jautājums:** Kādā augstumā ir griesti telpai, kurā plānots uzstādīt ekrānus un projektoru? Ja ir atšķirīgas telpas, lūdzu, nosauciet kādai tehnikai kāds augstums plānots.

**Atbilde:** Griestu augstums telpās, kurās plānots uzstādīt ekrānus un projektoru, ir 3 metri.

**Jautājums:** Cik tālu no 1. un 2.tipa ekrāna un projektora ir elektrības paņemšanas iespēja?

**Atbilde:** Tā kā ēka, kurā plānots uzstādīt ekrānus un projektoru, ir būvniecības procesā, pagaidām nav iespējams pateikt precīzu attālumu līdz elektrības paņemšanas vietai. Elektrības paņemšanas iespēja būs ne mazāk kā 10 un ne vairāk kā 15 metru attālumā.